  Виталий Пронин Кылем ар ӵоже элькунысьтымы гуртъёсын спирт суретъёсты вузанъя 228 учыр шараямын. Югдурез утисьёс кие шедизы доразы вузаськисьёс но.Та сярысь журналистъёслы ивортӥз МВД-ысь административной законодательствоя ёзлэн кивалтӥсезлэн воштӥсез Андрей Быков. Шуиз: берло дыре гуртоос таӵе учыръёс сярысь полицие дӥсьтысагес ивортылыны кутскизы.Оглом кудӟытӥсь юонъёсын вуз каронын законэз тӥямын 817 учырын. Пытсамын 12 ларёкъёс - отын нокыӵе документъёстэк юонъёсты вӧлмыто, вылэм. Шаряськемын быдэ вуымтэослы сур, вина вузан учыръёс - 11 мурт вылэ уголовной уж ӝутэмын кыкетӥ ползэ шедемзы бере. Законэз тӥяса вуз карисьёс киысь таламын 55 сюрс литрлэсь ятыр спирт суретъёс но 3 сюрс литр пала контрафакт суретъёс. Элина Кумачёва    